**Tisztelt Hallgatók!**

Az ELTE Állam- és Jogtudományi Kar Hallgatói Önkormányzat (a továbbiakban: HÖK) Alapszabálya 78. § (3) bekezdése értelmében a HÖK kulturális ügyekért felelős alelnökének vezetésével *Kulturális Bizottság* működik.

Ennek értelmében a HÖK kulturális ügyekért felelős alelnökeként pályázatot írok ki a megalakuló Kulturális Bizottság tagságára. A betölthető pozíció:

* általános helyettesek (a kulturális ügyekért felelős alelnök általános helyettesei; a betölthető pozíció(k) keretszáma maximum 3 fő)

**A jelentkezés feltételei:**

* aktív hallgatói jogviszony az ELTE Állam- és Jogtudományi Karán
* A pályázati anyag tartalma:
* Amerikai típusú önéletrajz, elérhetőséggel (telefonszám, e-mail cím)
* Motivációs levél (terjedelem: max. 1 oldal), amely tartalmazza: A jelentkezés okát, elképzeléseket. Miért kívánsz a Bizottság tagja lenni?

**A jelentkezés menete:**

1. CV és motivációs levél beküldése elektronikusan. Határidő: 2014. november 16. (vasárnap) 22:00. Cím: kulturalis@ajkhok.elte.hu (tárgy: "Bizottsági jelentkezés")
2. Személyes elbeszélgetés. Időpontja: 2014. november 17. (hétfő) 14:00-16.00. Helyszín: B épület, HÖK Iroda. A beszélgetés kötetlen, ismerkedős.

A beszélgetésre minden jelentkezőnek magával kell hoznia a CV és a motivációs levél egy példányát, amelyet saját kezű aláírásával kell ellátnia! A megjelenés csak a nappali tagozatos hallgatók számára kötelező.

1. A döntésről a jelentkezők 2014. november 18. (kedd) 23:59-ig e-mailben visszajelzést kapnak, amely tartalmazza a pályázat sikerességére vonatkozó döntést.

A pályázatokat és az ezzel kapcsolatos kérdéseket az alábbi e-mailre várom: kulturalis@ajkhok.elte.hu

*Minden kedves érdeklődőt szeretettel várok!*

Budapest, 2014. november 11.

NÉMETH OLIVIA

ELTE ÁJK HÖK

Kulturális ügyekért felelős alelnök